Nani Widjaja

**Nani Widjaja** (EYD: Nani Wijaya; 10 Nopèmber 1944 - 16 Maret 2023) èngghi panèka pemerran è Inḍonèsia.  Salèrana tamaso' sala sèttong ḍâri empa' angghuta Golden Girls asareng Ida Kusumah, Connie Sutedja, sareng Rina Hassim. Istilah Golden Girls èbentu' sareng Raḍèn Mas Haryo Heroe Syswanto Ns. Soerio Soebagio, otabâ sè lebbi èkennal kalabân nyaman Sys NS.

## Kaoḍi'ân awwâlâ
Nani Widjaja èlahèraghi è tangghâl 10 Nopèmber 1944 è Cirebon, Jhâbâ Bârâ', ḍâri pasangan Raḍèn Ambari Widjaja. Salèrana nempuh penḍiḍikan sè tèngghi è ḍâlem bidang kriminologi è Universitas Inḍonèsia, è taon 1973 salèrana ampon lulus ḍâri workshop akting sè è pabâḍâ sareng Persatuan Artis Film Inḍonèsia (Parfi) tor Institut Kesenian Jakarta.

## Kaoḍi'ânna Dhibi'èn
Nani Wijaya akabin sareng Misbach Yusa Biran è taon 1969, ḍâri kabinan kasebbhut salèrana ampon èparèngè ennem orèng ana', èngghi panèka:

* Nina Kartika 
* Tita Fitrah Soraya
* Cahya Kamila
* Firdausi
* Farry Hanief
* Sukma Ayu 

È taon 2017, salèrana akabin polè sareng kancana sè ḍâri lambe', Ajip Rosidi, sorang buḍâjâwân Sunda, Ajip Rosidi adhingghâl dhunynya è taon 2020.

## Karèr
Nani alanjutaghi karèrra è dunia akting kalabân bâḍâna è ḍâlem filem Linda è taon 1958. Terros è ḍâlem filem Dâra Tèngghi è taon 1960. Terros, è taon 1962, salèrana aperran è ḍâlem filem Gheddhung Sakola'an. Ḍâri prioḍe 1962 - 1968, Nani Wijaya aktif aperran mènangka perran pembantu ḍâlem pan-saponapan filem, è antarana Kabbhi jheghe Arè Lagghuk (1963), Njanjian è Lèrèng Dieng (1964), tor è bhâ'ligghâ Tjahaja Gemerlapan (1966). È ḍâlem filem A Sing Song So (1963), salèrana ngaollè perran sè otama. Salèrana ngaghungè nyama sè sami kalabân nyama aslina karakter Sri Asih, sè èghâbây sareng R.A Kosasih è taon 1954, tor pas ètampilaghi ka layar sè lèbâr kalabân perran otama sè èperranaghi sareng Mimi Mariani.

Massa keemmasan karèrra Nani Wijaya kadhâddhiyân è taon 1960 kantos 1980. Selama priode panèka, salèrana ampon amaèn è pan-saponapan filem sè bânynya' èkennal akadhi Si Doel Ana' Betawi, Ra-gara Randhâ Soghi karjâ Azwan AN, Roda-Roda Ghilâ Karya Dasri Yacob, R.A. Kartini, Catettan Si Boy IV, tor Sè Ngoḍâ Sè Amaèn Cinta. Peranna è ḍâlem filem "Sè Ngoḍâ Sè Amaèn Cinta" ngèbâ dhibi'èn ngaollè penghargaan mènangka Aktris Pembantu sè Palèng Saè è ḍâlem Festival Filem Inḍonèsia nalèkana dhibi'èn aomor 34 taon. È taon 2000-ân, Nani Wijaya jhughân amaèn sitkom sè terrkennal, Bajaj Bajuri (2004 - 2007) tor sèrial Tokang Bubur Ongghâ Ajjhi the Seriès (2012 - 2017). È èra sè ampon aobâ, salèrana pagghun aktif aperran è ḍâlem pan-saponapan filem, tamaso' Malèng Kotang (2009), Ummi Aminah (2012), tor Mama Cake (2012). È bâkto filem Ummi Aminah, Nani abâli kaangghuy ngaollè perran otama saamponna abitdhâ.

Nani èngghi panèka sala sèttong aktris sè èkennal è massana, salèrana èkennal karana perrang pendukung tor karakterra sè unik, segghut merranaghi orèng binè' sè komplèks sareng nuansa tor karakter sè ḍâlem, biasana kaèbhuen, èksèntrik, tor kerras kepalana. Sala sèttong perean sè palèng èkennal è maghârsarè èngghi panèka bâkto salèrana aperranaghi karakter Emak è situasi komèḍi Bajaj Bajuri, ngaddhu perran sareng Mat Solar, Rieke Diah Pitaloka sareng Fanny Fadilah. Èhormatè karana pènter akting tor aghuna, salèrana èangghep sareng orèng bânynya' mènanagka sala sèttong aktris inḍonèsia sè palèng rajâ è salanjhângnga massa.

## Sombher